Missatge: La revista Nature va publicar la setmana passada un article, signat per una vintena de científics, que va tenir un gran impacte per l'avís que feia: si no canvien els patrons de creixement i de consum, en una vintena d'anys la Terra pot arribar a una situació de col·lapse irreversible. Un dels autors, Jordi Bascompte, és professor d'investigació del CSIC a l'estació biològica de Doñana i assessor de la revista Science. En aquesta entrevista de VilaWeb explica per què som gairebé al caire de l'abisme. Article sencer: http://www.vilaweb.cat/noticia/4019059/20120611/jordi-bascompte-ens-hem-adonat-aixo-sostenible.html

Resposta: Gran Bascompte  La idea de que els efectes no són necessàriament linealment proporcionals a les causes és clau per entendre els processos ecològics, i ho expressa molt bé. Una altra causa possible de col·lapse és el fet que la informació que tenim sobre el nostre entorn i el ritme a què l'estem canviant és incompleta, i que sovint és difícil dir si la taxa de canvi de cert paràmetre (destrucció del sòl cultivable, creixement demogràfic) és excessiva o irreversible, perquè no tenim referents vàlids o prou coneguts amb què comparar-ho. Un exemple d'aquests dos principis: l'erosió del sòl cultivable a Islàndia després de la colonització humana va ser desastrosa i va convertir una illa verda i fèrtil en un quasidesert. El motiu és que, tot i que als ulls dels víkings la illa fos aparentment ecològicament semblant a Escandinàvia, es tractava d'un sòl molt diferent basat en cendres volcàniques molt fàcils d'endur pel vent o l'aiga, que només s'aguantava consistent i fèrtil pel fet que hi havia una fina capa d'herba evitant l'erosió, i que s'havia acumulat al llarg de moltíssims anys. Quan les cabres i ovelles portades pels escandinaus van començar a menjar-se l'herba superficial a un ritme molt més alt del què es recuperava, l'erosió del sol es va disparar exponencialment a un ritme que els víkings no van poder preveure. En pocs anys van convertir Islàndia en un desert. Els motius, com he dit, eren: Informació incompleta sobre la naturalesa extremadament fràgil del sòl.Un procés d'erosió del sòl molt més ràpid i sobtat (un cop arribat al punt de no-retorn) del que podien preveure.Un fil molt interessant